L'obra de teatre ‘Torquemada’ es representarà este divendres a la Casa Municipal de Cultura del Port de Sagunt
01 de desembre 2021

![](/media/5ewf55yy/c_torquemada.jpg?width=850&height=566.9886363636364)

La programació de tardor del departament de Cultura de l'Ajuntament de Sagunt continua amb esta cita teatral que porta per títol _Torquemada_. Divendres que ve, 3 de desembre, a les 20.30 hores tindrà lloc la representació d'esta tragicomèdia escrita per Benito Pérez Galdós, a la Casa Municipal de Cultura del Port de Sagunt.

Pérez de la Fuente Producciones porta a l'escena la tetralogia de les novel·les de _Torquemada_. Es conta ací el que es podria definir com l'Ascensió i Caiguda de Francisco Torquemada, miserable usurer de barri que presumix de descendir del cèlebre inquisidor i a qui una sèrie esdeveniments imprevistos convertix primer en empresari respectable, després en senador, i més tard en marqués, per a finalment veure's obligat a qüestionar el sentit de tota la seua escalada social en trobar-se cara a cara amb la malaltia i la mort.

Les entrades tenen un preu de 9 euros, i es poden adquirir en el següent enllaç: [https://www.servientradas.com/espectaculo/AYUNTAMIENTO\_DE\_SAGUNTO/6/torquemada.html](https://www.servientradas.com/espectaculo/AYUNTAMIENTO_DE_SAGUNTO/6/torquemada.html). Es tracta d'un espectacle per a tots els públics que té una duració de 90 minuts aproximadament.

*   [](http://www.facebook.com/sharer.php?u=https://aytosagunto.es/va/actualitat/l-obra-de-teatre-torquemada-es-representara-este-divendres-a-la-casa-municipal-de-cultura-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-obra-de-teatre-torquemada-es-representara-este-divendres-a-la-casa-municipal-de-cultura-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-de-teatre-torquemada-es-representara-este-divendres-a-la-casa-municipal-de-cultura-del-port-de-sagunt/ "Linked In")
*   [](mailto:?body=https://aytosagunto.es/va/actualitat/l-obra-de-teatre-torquemada-es-representara-este-divendres-a-la-casa-municipal-de-cultura-del-port-de-sagunt/)